CELEX: 32018R0679
Language: lt
Date: 2018-05-03 00:00:00
Title: 2018 m. gegužės 3 d. Komisijos įgyvendinimo reglamentas (ES) 2018/679, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos forchlorfenurono patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE. )

4.5.2018   
            
            
               LT
            
            
               Europos Sąjungos oficialusis leidinys
            
            
               L 114/18
            
         KOMISIJOS ĮGYVENDINIMO REGLAMENTAS (ES) 2018/679
   2018 m. gegužės 3 d.
   kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos forchlorfenurono patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 20 straipsnio 1 dalį,
   kadangi:
   
               (1)
            
            
               Komisijos direktyva 2006/10/EB (2) forchlorfenuronas įtrauktas į Tarybos direktyvos 91/414/EEB (3) I priedą kaip veiklioji medžiaga;
            
         
               (2)
            
            
               į Direktyvos 91/414/EEB I priedą įtrauktos veikliosios medžiagos laikomos patvirtintomis pagal Reglamentą (EB) Nr. 1107/2009 ir yra išvardytos Komisijos įgyvendinimo reglamento (ES) Nr. 540/2011 (4) priedo A dalyje;
            
         
               (3)
            
            
               Įgyvendinimo reglamento (ES) Nr. 540/2011 priedo A dalyje nustatyta, kad veikliosios medžiagos forchlorfenurono patvirtinimas nustoja galioti 2018 m. spalio 31 d.;
            
         
               (4)
            
            
               pagal Komisijos įgyvendinimo reglamento (ES) Nr. 844/2012 (5) 1 straipsnį per tame straipsnyje nustatytą laikotarpį buvo pateikta paraiška dėl forchlorfenurono patvirtinimo galiojimo pratęsimo;
            
         
               (5)
            
            
               pareiškėjas pateikė papildomus dokumentų rinkinius, kurių reikalaujama pagal Įgyvendinimo reglamento (ES) Nr. 844/2012 6 straipsnį. Valstybė narė ataskaitos rengėja nustatė, kad paraiška išsami;
            
         
               (6)
            
            
               valstybė narė ataskaitos rengėja, konsultuodamasi su antrąja tą pačią ataskaitą rengiančia valstybe nare, parengė patvirtinimo galiojimo pratęsimo vertinimo ataskaitą ir 2016 m. gegužės 27 d. pateikė ją Europos maisto saugos tarnybai (toliau – Tarnyba) ir Komisijai;
            
         
               (7)
            
            
               Tarnyba patvirtinimo galiojimo pratęsimo vertinimo ataskaitą perdavė valstybėms narėms ir pareiškėjui, kad jie pateiktų pastabų, o gautas pastabas persiuntė Komisijai. Tarnyba taip pat viešai paskelbė papildomo dokumentų rinkinio santrauką;
            
         
               (8)
            
            
               2017 m. gegužės 31 d. Tarnyba pateikė Komisijai išvadą (6), ar galima manyti, kad forchlorfenuronas atitinka patvirtinimo kriterijus, nustatytus Reglamento (EB) Nr. 1107/2009 4 straipsnyje. 2017 m. spalio 5 d. Komisija pateikė forchlorfenurono patvirtinimo galiojimo pratęsimo ataskaitos projektą Augalų, gyvūnų, maisto ir pašarų nuolatiniam komitetui;
            
         
               (9)
            
            
               Komisija paprašė pareiškėjo pateikti pastabų dėl forchlorfenurono peržiūros ataskaitos. Pareiškėjas pateikė pastabas ir jos buvo atidžiai išnagrinėtos;
            
         
               (10)
            
            
               nustatyta atitiktis Reglamento (EB) Nr. 1107/2009 4 straipsnyje nustatytiems patvirtinimo kriterijams, kai bent vienas augalų apsaugos produktas, kurio sudėtyje yra veikliosios medžiagos, naudojamas pagal vieną ar kelias tipiškas paskirtis;
            
         
               (11)
            
            
               forchlorfenurono patvirtinimo galiojimo pratęsimo rizikos vertinimas grindžiamas nedideliu tipiško naudojimo paskirčių skaičiumi, tačiau dėl to neapribojamos augalų apsaugos produktų, kurių sudėtyje yra forchlorfenurono, leidžiamos naudojimo paskirtys. Todėl nėra tikslinga toliau riboti šios medžiagos kaip augalų augimo reguliatoriaus naudojimą;
            
         
               (12)
            
            
               todėl tikslinga pratęsti forchlorfenurono patvirtinimo galiojimą;
            
         
               (13)
            
            
               tačiau pagal Reglamento (EB) Nr. 1107/2009 14 straipsnio 1 dalį kartu su to reglamento 6 straipsniu ir atsižvelgiant į dabartines mokslo ir technikos žinias būtina nustatyti tam tikras sąlygas ir apribojimus;
            
         
               (14)
            
            
               pagal Reglamento (EB) Nr. 1107/2009 20 straipsnio 3 dalį kartu su jo 13 straipsnio 4 dalimi Įgyvendinimo reglamento (ES) Nr. 540/2011 priedas turėtų būti atitinkamai iš dalies pakeistas;
            
         
               (15)
            
            
               Komisijos įgyvendinimo reglamentu (ES) 2017/1511 (7) forchlorfenurono patvirtinimo galiojimo pabaigos data pratęsta iki 2018 m. spalio 31 d., kad patvirtinimo galiojimo pratęsimo procedūra būtų užbaigta iki pasibaigiant šios veikliosios medžiagos patvirtinimo galiojimui. Kadangi sprendimas dėl patvirtinimo galiojimo pratęsimo buvo priimtas prieš pasibaigiant pratęstam patvirtinimo galiojimo terminui, šis reglamentas turėtų būti taikomas nuo 2018 m. birželio 1 d.;
            
         
               (16)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Veikliosios medžiagos patvirtinimo galiojimo pratęsimas
   Veikliosios medžiagos forchlorfenurono patvirtinimo galiojimas pratęsiamas, kaip nustatyta I priede.
   2 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
   3 straipsnis
   Įsigaliojimas ir taikymo pradžios data
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2018 m. birželio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. gegužės 3 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  2009 m. spalio 21 d. Europos Parlamento ir Tarybos reglamentas (EB) Nr. 1107/2009 dėl augalų apsaugos produktų pateikimo į rinką ir panaikinantis Tarybos direktyvas 79/117/EEB ir 91/414/EEB (OL L 309, 2009 11 24, p. 1).
   
      (2)  2006 m. sausio 27 d. Komisijos direktyva 2006/10/EB, iš dalies keičianti Tarybos direktyvą 91/414/EEB, įtraukiant veikliąsias medžiagas forchlorfenuroną ir indoksakarbą (OL L 25, 2006 1 28, p. 24).
   
      (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).
   
      (4)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).
   
      (5)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).
   
      (6)  EFSA Journal 2017;15(6):4874, 18 pp. Adresas internete www.efsa.europa.eu.
   
      (7)  2017 m. rugpjūčio 30 d. Komisijos įgyvendinimo reglamentas (ES) 2017/1511, kuriuo dėl veikliųjų medžiagų 1-metil-ciklopropeno, beta-ciflutrino, chlortalonilo, chlortolurono, cipermetrino, daminozido, deltametrino, p-dimetenamido, flufenaceto, flurtamono, forchlorfenurono, fostiazato, indoksakarbo, iprodiono, MCPA, MCPB, siltiofamo, metiltiofanato ir tribenurono patvirtinimo galiojimo laikotarpio pratęsimo iš dalies keičiamas Įgyvendinimo reglamentas (ES) Nr. 540/2011 (OL L 224, 2017 8 31, p. 115).
   
      I PRIEDAS
      
                  Bendrinis pavadinimas, identifikavimo numeriai
               
               
                  IUPAC pavadinimas
               
               
                  Grynumas (1)
                  
               
               
                  Patvirtinimo data
               
               
                  Patvirtinimo galiojimo pabaiga
               
               
                  Konkrečios nuostatos
               
            
                  Forchlorfenuronas
                  CAS Nr. 68157–60–8
                  CIPAC Nr. 633
               
               
                  1-(2-chlor-4-piridil)-3-fenilkarbamidas
               
               
                  ≥ 978 g/kg
               
               
                  2018 m. birželio 1 d.
               
               
                  2033 m. gegužės 31 d.
               
               
                  Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į forchlorfenurono patvirtinimo galiojimo pratęsimo ataskaitos išvadas, visų pirma į jos I ir II priedėlius.
                  Atlikdamos šį bendrą vertinimą valstybės narės ypatingą dėmesį skiria:
                  
                              —
                           
                           
                              galimai rizikai vartotojams dėl metabolitų vaisinėse kultūrose su valgoma luobele.
                           
                        Naudojimo sąlygose prireikus nurodomos rizikos mažinimo priemonės.
               
            
         (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.
   
   
      II PRIEDAS
      Įgyvendinimo reglamento (ES) Nr. 540/2011 priedas iš dalies keičiamas taip:
      
                  1)
               
               
                  A dalyje forchlorfenuronui skirtas 118 įrašas išbraukiamas;
               
            
                  2)
               
               
                  B dalis papildoma šiuo įrašu:
                  
                              Numeris
                           
                           
                              Bendrinis pavadinimas, identifikavimo numeriai
                           
                           
                              IUPAC pavadinimas
                           
                           
                              Grynumas (1)
                              
                           
                           
                              Patvirtinimo data
                           
                           
                              Patvirtinimo galiojimo pabaiga
                           
                           
                              Konkrečios nuostatos
                           
                        
                              „122
                           
                           
                              Forchlorfenuronas
                              CAS Nr. 68157–60–8
                              CIPAC Nr. 633
                           
                           
                              1-(2-chlor-4-piridil)-3-fenilkarbamidas
                           
                           
                              ≥ 978 g/kg
                           
                           
                              2018 m. birželio 1 d.
                           
                           
                              2033 m. gegužės 31 d.
                           
                           
                              Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į forchlorfenurono patvirtinimo galiojimo pratęsimo ataskaitos išvadas, visų pirma į jos I ir II priedėlius.
                              Atlikdamos šį bendrą vertinimą valstybės narės ypatingą dėmesį skiria:
                              
                                          —
                                       
                                       
                                          galimai rizikai vartotojams dėl metabolitų vaisinėse kultūrose su valgoma luobele.
                                       
                                    Naudojimo sąlygose prireikus nurodomos rizikos mažinimo priemonės.
                           
                        
            
         (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.“